stanford-oval/wikipedia huggingface dataset:
HIM
Historiaa > Dark Light (2005–2006)

Yhtyeen kokoelma-DVD Love Metal Archives Vol. 1 julkaistiin keväällä 2005. HIM allekirjoitti uuden sopimuksen Sire Recordsin kanssa. Sopimus takasi yhtyeelle maailmanlaajuisen jakeluverkoston. Ensimmäinen sopimuksen alainen albumi Dark Light julkaistiin 26. syyskuuta 2005 kansainvälisesti ja 27. syyskuuta 2005 Yhdysvalloissa. Sopimus oli neljän levyn mittainen sisältäen joitakin Yhdysvaltain myyntiin sidottuja ehtoja Dark Lightia seuraavilta levyiltä, mutta lopulta yhtye julkaisi Sire Recordsin alaisuudessa vain kolme studioalbumia. Dark Light-albumilta on julkaistiin singlet ”Wings of a Butterfly”, ”Killing Loneliness” ja ”Under The Rose”, joista jälkimmäinen julkaistiin vain Suomessa radiopromona. Musiikkivideot tehtiin kappaleista ”Wings of a Butterfly” ja ”Killing Loneliness”, joista jälkimmäisestä tehtiin kaksi eri musiikkivideoversiota.
Yhtye teki Dark Light-albumillaan historiaa nousemalla Billboardin Top 200 -albumilistan sijalle 18 kaikkien aikojen parhaana suomalaisena. Albumin ensimmäinen single ”Wings of a Butterfly” ylsi Saksan ja Ison-Britannian singlelistoilla sijalle 10. Dark Light sai hyvät arviot myös kriitikoilta, muun muassa Soundi-lehdessä neljä tähteä viidestä ja kehuja: ”HIM on uudella levyllään vielä hitusen entistä raskaampi ja entistä popmaisempi. Se on ainoa bändi, joka kuulostaa yhtä aikaa Dingolta ja Black Sabbathilta. Yhdistelmä on edelleen hauska ja toimiva.” Emma-gaalassa Dark Light palkittiin vuoden 2005 rock-albumina ja ”Wings of a Butterfly” voitti vuoden parhaimman kappaleen tittelin. Nelosen uutiset esitteli vuonna 2005 suomalaisen musiikkiväen valitsemat viisi kuluvan vuosituhannen parasta kotimaista kappaletta. Ykkössijalle nousi HIM-yhtyeen ”Join Me in Death”. Vuonna 2005 Jussi Syren & The Groundbreakers julkaisi HIMin kappaleista tekemänsä bluegrass-tyylisen cover-albumin.
HIM teki suomalaisen rock-musiikin historiaa myymällä kultaa Yhdysvalloissa: yhtyeen levy Dark Light saavutti 500 000 myydyn kappaleen rajan ensimmäisenä suomalaisena bändinä/artistina syyskuun lopussa 2006 (aika tarkalleen vuosi julkaisun jälkeen). Maailmanlaajuisesti albumia on myyty jo yli 900 000 kappaletta, kaikkia HIM:n albumeita on myyty maailmanlaajuisesti yli kymmenen miljoonaa kappaletta.
Ennen seuraavaa studioalbumia HIM julkaisi kaksi erillistä kokoelmaa, jotka sisälsivät vaihtoehtoisia versioita bändin hiteistä. Uneasy Listening Vol. 1 ilmestyi marraskuussa 2006 ja Uneasy Listening Vol. 2 huhtikuussa 2007.
Historiaa > Venus Doom (2007–2008)

Ennen kuudennen studioalbumin julkaisua Ville Valo kertoi haastatteluissaan sen olevan soundiltaan rankempaa kuin Dark Light -albumi ja mukana olevan myös ripaus punkia. Venus Doom -albumin demoversio valmisteltiin kesän 2006 lopulla varsinaisten nauhoitusten alkaessa Finnvoxilla 2007 helmikuussa. Sen alkuperäinen julkaisu piti tapahtua 10. heinäkuuta, mutta Linkin Parkin isännöimä Pohjois-Amerikan kiertue siirsi julkaisua syyskuun puoliväliin. Suomessa sekä Miljoona Rockissa että Ilosaarirockissa  kuultiin uutta tuotantoa. Myös muilla Euroopan keikoilla HIM soitti tulevalta albumilta poimittua materiaalia. Ensimmäiseksi singlejulkaisuksi valikoitui ”The Kiss of Dawn” ja toisena singlenä julkaistiin ”Bleed Well”.
Venus Doom sijoitui ilmestyessään Yhdysvaltain albumilistalla sijalle 12. Sijoitus tosin laski seuraavalla viikolla 68:nneksi, jonka jälkeen sijoitukset ennen listalta putoamista olivat 108 ja 160. Albumin kokonaismyynti Yhdysvalloissa oli viimeisen listaviikon jälkeen Nielsen Soundscanin mukaan 63 275 kappaletta. Suomessa, Soundi-lehdessä, albumi sai hyvät arvostelut: jälleen neljä tähteä viidestä.
Heinäkuussa 2007 HIM esiintyi Metallican stadionkonserttien lämmittelijänä. Kesäkuussa 2008 HIM soitti kesän ainoat Suomen keikkansa Ruisrockissa ja Ankkarockissa. Joulukuussa 2008 HIM teki lyhyen, neljä keikkaa sisältävän Helldone-kiertueen Suomessa, ja kiertue päättyi uudenvuodenaaton keikkaan Tavastialla 31. joulukuuta 2008.
Historiaa > Screamworks: Love in Theory and Practice (2009–2011)

Vuonna 2009 yhtyeen seitsemännen studioalbumin työnimeksi paljastettiin  Screamworks: Love in Theory and Practice ja albumin tuottajaksi pestattiin Matt Squire. Lähinnä pop-punkia ja power poppia tuottanut amerikkalainen tunnetaan yhteistyöstään muun muassa Panic! at the Disco, Taking Back Sunday ja The Cab -yhtyeiden sekä Katy Perryn kanssa. Squire on löytänyt monta nousevaa yhtyettä ja nostanut niitä pinnalle muun muassa uudistamalla niiden saundia.  Albumin nauhoitukset aloitettiin Los Angelesissa elokuussa. Albumin ensimmäinen singlejulkaisu oli ”Heartkiller”, jota alettiin soittaa radioissa vielä joulukuun aikana.
Screamworks julkaistiin Suomessa  10. helmikuuta, Isossa-Britanniassa sekä Ranskassa 8. helmikuuta, Yhdysvalloissa 9. helmikuuta, Japanissa 10. helmikuuta ja Saksassa sekä Alankomaissa 12. helmikuuta 2010. Suomessa albumi myi heti julkaisuviikollaan kultaa. Soundi-lehdessä albumia arvioitiin kolmen tähden saattelemana seuraavasti: ”Screamworks on näennäisesti helppo, siisti ja auvoinen kokemus. Silti kappaleiden ytimessä piileksii kuohuttaviakin tunteita, jotka Valo käärii sävellyksillään pinnaltaan kauniiksi paketeiksi.” Yhdysvaltojen Billboard 200 -listalla albumi debytoi sijalla 25, minkä jälkeen se putosi parissa viikossa pois listalta. Joulukuussa 2010 HIM julkaisi SWRMXS-nimisen remix-albumin, jolta löytyvät lähes kaikki Screamworks-albumin biisit remixeinä. Remixauksista vastaavat muun muassa Tiësto, Morgan Page ja Gavin Russom. Yhden biisin on remixannut Valon pikkuveli Jesse Valo.
Maaliskuussa 2011 yhtye ilmoitti jättävänsä levy-yhtiönsä Sire/Warner Musicin. Medialle on kerrottu, että levy-yhtiöstä eroamiseen ei liity dramatiikkaa. Manageri Seppo Vesterinen ilmoitti yhtyeen jatkavan tulevaisuudessa jonkun toisen levy-yhtiön kanssa. HIM-yhtyeen tuotannon jakelusta Suomessa vastasivat sen jälkeen Helsinki Music Company ja yhtyeen oma Heartagram-levymerkki.
Historiaa > Tears on Tape (2012–2016)

Tuottaja Tim Palmer ilmoitti Facebookissa 16. elokuuta 2012 aloittavansa yhteistyön HIMin kanssa marraskuussa. Palmer on ollut HIMin luottomies Hiili Hiilesmaan ohella jokaisella aikaisemmalla levyllä Screamworksia lukuun ottamatta. HIM julkaisi syksyllä 2012 kokoelma-albumin nimeltä XX – Two Decades of Love Metal.
Keväällä 2013 julkaistiin yhtyeen kahdeksas ja viimeinen studioalbumi Tears on Tape. Pohjois-Amerikassa albumin julkaisi Razor & Tie, Britanniassa ja Irlannissa Cooking Vinylin alamerkki DoubleCross ja muualla Universal Music. Vaikka yhtyeen levyjen myyntiluvut olivat jo kääntyneet laskuun, kriitikot pitivät yhtyeen musiikista edelleen. Soundi-lehden levyarviossa HIM-yhtyeen viimeiseksi jäänyttä studioalbumia kuvattiin näin: ”Ei Tears on Tapesta yhtä hurmaavaa ja hykerryttävää kimaraa kasva kuin Dark Lightista, eikä se ole yhtä henkeäsalpaavan synkänkaunis kuin Venus Doom, mutta täysiverinen HIM-levy se silti on.”
Rumpali Mika ”Gas Lipstick” Karppinen ilmoitti tammikuussa 2015 jättäneensä yhtyeen ja heinäkuussa 2015, yhtyeen oltua yllätysesiintyjänä Qstockissa, Jukka ”Kosmo” Krögerin julkistettiin olevan HIMin uusi rumpali. Tämän jälkeen HIM vietti pitkään hiljaiseloa, ollen miltei koko vuoden 2016 tauolla.
Historiaa > Yhtyeen lopettaminen (2017)

HIM ilmoitti 5. maaliskuuta 2017 lopettavansa toimintansa jäähyväiskiertueen merkeissä. Kiertue sisälsi yhteensä 51 keikkaa, joista seitsemän esitettiin Suomessa, 25 muualla Euroopassa ja loput 19 Pohjois-Amerikassa. Kiertueen viimeiset viisi keikkaa olivat jo perinteeksi muodostuneen Helldone-nimen alla esitetyt keikat eri puolilla Suomea. Viimeisen keikkansa HIM soitti Tavastialla uudenvuodenaattona 31. joulukuuta 2017. Bändin lopettamiseen ei liittynyt riitoja, ja yhtyeen keulakuva Valo on haastattelussa sanonutkin, ettei pidä mahdottomana, että HIM joskus palaisi yhteen esimerkiksi comeback-kiertueen merkeissä.
Heartagram

Yhtyeen tunnus on Ville Valon 20-vuotissyntymäpäivänään piirtämä heartagram, joka on sydämen ja pentagrammin yhdistelmä, ja se kuvaa rakkautta ja kuolemaa, hyvää ja pahaa, sekä HIMin musiikkityyliä, love metallia.[lähde? ] Tunnuksessa pentagrammin kaksi ylintä sakaraa on pyöristetty niin, että se näyttää sydämeltä.
Myös Jackassista ja Viva la Bamista tuttu skateboard-taituri Bam Margera yhdistetään heartagramiin. Margera on HIMin ihailija ja Ville Valon ystävä ja hän on ohjannut neljä HIMin musiikkivideota. Margera on saanut yhtyeeltä luvan käyttää heartagramia logonaan, minkä vuoksi jotkut ovat luulleet symbolia hänen kehittelemäkseen.[lähde? ]
Kokoonpano > Viimeinen kokoonpano

Ville Hermanni Valo – laulu, basso vuonna 1991, rummut demoilla 1995 (1991–2018)
Mikko Henrik Julius Paananen (”Mige Amour”) – bassokitara, taustalaulu (1991–1992, 1995–2018)
Mikko Viljami ”Linde” Lindström (”Lily Lazer”, ”Daniel Lioneye”) – kitara (1993–2018)
Janne Johannes Puurtinen (”Emerson Burton”) – kosketinsoittimet, taustalaulu (2001–2018)
Jukka Kröger – rummut (2015–2018)
Kokoonpano > Entiset jäsenet

Mika Kristian ”Kaasu” Karppinen (”Gas Lipstick”) – rummut (1998–2015)
Jussi-Mikko Salminen – koskettimet (1998–2000)
Antto Melasniemi – koskettimet (1996–1998)
Juhana Rantala – rummut (1995–1998)
Oskari Kymäläinen – komppikitara (1996)
Juippi – rummut (1991–1992)
Juha Tarvonen – rummut (1993–1995)
Julkaisut

Luettelo HIMin kappaleista
Julkaisut > Studioalbumit

Greatest Lovesongs Vol. 666 (1997)
Razorblade Romance (1999)
Deep Shadows and Brilliant Highlights (2001)
Love Metal (2003)
Dark Light (2005)
Venus Doom (2007)
Screamworks: Love in Theory and Practice (2010)
Tears on Tape (2013)
Sivuprojektit

Daniel Lioneye – HIM:n kitaristin Linden sooloprojekti, jossa rumpalina toimii Bolton, kosketinsoittajana Burton, kitaristina, basistina ja solistina Linde itse.
Aiheesta muualla

Wikimedia Commonsissa on kuvia tai muita tiedostoja aiheesta .
HIM:n virallinen sivusto.
HIM Last.fm:ssä (englanniksi)
Ylen Elävä arkisto: Ville Valo kertoo HIM-yhtyeen musiikista.
Ylen Elävä arkisto: Lainabiisi Wicked Game nosti HIMin rockjulkisuuteen.
Ylen Elävä arkisto: HIM kapusi menestykseen tummilla rakkauslauluilla.
Ylen Elävä arkisto: Ville Valo vaalii perinteitä.
Tuotanto ruodinnassa: HIM KaaosZine.
HIM Meteli.netissä
HIM
| --- | --- |
Studioalbumit:   Greatest Lovesongs Vol. 666  Razorblade Romance  Deep Shadows and Brilliant Highlights  Love Metal  Dark Light  Venus Doom  Screamworks: Love in Theory and Practice  Tears on Tape 
Kokoelmat:   And Love Said No – The Greatest Hits 1997–2004  Uneasy Listening Vol. 1  Uneasy Listening Vol. 2  Uneasy Listening Vol. 1 & 2  XX – Two Decades of Love Metal 
EP:t:   666 Ways to Love: Prologue  Live in Hel 
DVD:t:   HIM - Video Collection: 1997-2003  Love Metal Archives vol. 1  Digital Versatile Doom 
HIM Provinssirockissa 1999. Vasemmalta oikealle: Mige, Ville, Gas, Juska ja Linde.
HIM Provinssirockissa 2006.
Heartagram.
Gothminister

Gothminister esiintymässä vuonna 2004.
Gothminister on norjalainen goottityylistä industrial metallia soittava yhtye. Vuonna 1999 perustettu yhtye on erityisen menestynyt Saksassa, soittaen monissa Saksan musiikkifestivaaleissa. Gothminister osallistuu Norjan Melodi Grand Prix 2024-karsintaan tavoitellen paikkaa saman vuoden Euroviisuihin.
Jäsenet

Gothminister (Bjørn Alexander Brem) - laulu
Halfface - kosketinsoitin
Android - kosketinsoitin
Machine - kitara
Chris Dead - rummut
Entiset jäsenet

Dementia Narcissus (Sandra Jensen) - Taustalaulu
Android (Andy Moxnes) - Kosketinsoitin, kitara
Diskografia > Albumit

Gothic Electronic Anthems (2003)
Empire Of Dark Salvation (2005)
Happiness In Darkness (2008)
Anima Inferna (2011)
Utopia (2013)
The Other Side (2017)
Pandemonium (2022)
Diskografia > Singlet ja EP:t

Angel (2002)
Devil (2002)
The Holy One (2003)
Dark Salvation EP (2005)
Swallowed by the Earth (2005)
Dusk till Dawn (2008)
Freak (2009)
Liar (2011)
Utopia (2013)
Der Fliegende Mann (2017)
The Sun (2017)
Ich Will Alles (2017)
We Are The Ones Who Rule The World (2017)
Pandemonium (2022)
This Is Your Darkness (2022)
Star (2022)
Aiheesta muualla

Wikimedia Commonsissa on kuvia tai muita tiedostoja aiheesta .
Yhtyeen kotisivu
IHEYO

IHEYO (The International Humanist and Ethical Youth Organisation, Kansainvälinen humanistis-eettinen nuorisojärjestö) on järjestö, joka pyrkii edistämään eri maiden humanististen nuorisojärjestöjen yhteistyötä kansainvälisellä tasolla. Järjestöön kuuluu 40 yhdistystä Euroopasta, Aasiasta, Afrikasta ja Etelä-Amerikasta, joista 20 täysjäsentä ja 20 tukijäsentä, sekä lisäksi henkilöjäseniä.
IHEYO:n tärkeimpiin arvoihin kuuluu ihmisoikeuksien kunnioittaminen. Järjestö pyrkii edistämään tasa-arvoa, parantamaan muiden muassa naisten ja seksuaalivähemmistöjen asemaa sekä vastustaa lapsityövoimaa ja šarialakia.
IHEYO:n kotipaikka on Brysselissä. Järjestö on Kansainvälisen humanistiliiton IHEU:n jäsen. IHEYO:n edustama humanismi on määritelty Amsterdamin julistuksessa.
Aiheesta muualla

IHEYO:n sivut (englanniksi) (Arkistoitu – Internet Archive)
I Wanna Go

| ”I Wanna Go” Britney Spears |
| --- | --- | --- |

Singlen tiedot
 Albumilta: Femme Fatale
 Äänitetty : Maratone Studios, Tukholma, Ruotsi
 Julkaistu: 7. kesäkuuta 2011 14. kesäkuuta 2011
 Tuottaja(t): Shellback, Max Martin
 Tyylilaji: dancepop
 Kesto: 03.30
 Levy-yhtiö: Jive Records
Britney Spearsin muut singlet
| ”Till the World Ends” 2011 | ”I Wanna Go” 2011 | ”Criminal” 2011 |
"I Wanna Go" on Britney Spearsin kappale ja kolmas single hänen seitsemänneltä studioalbumiltaan Femme Fatale. Spears vahvisti 13. toukokuuta, että kappale julkaistaan singlenä 14. kesäkuuta 2011. Kappale soitetaan radiossa Yhdysvalloissa jo 7. kesäkuuta. Kappaleen ovat kirjoittaneet Shellback, Max Martin ja Savan Kotecha, tuottaneet Shellback ja Max Martin.
Husqvarna SM 125S

Husqvarna SM 125S on Husqvarnan erityisesti katukäyttöön tarkoitettu 125-kuutioinen moottoripyörä, joka edustaa supermoto-lajityyppiä.
Tekniset tiedot

Moottori
kaksitahtinen, 1-sylinterinen, 124,82 cm³, nestejäähdytys
Puristussuhde: 8,8:1
Vaihteet: 6
Kytkin: märkä monilevy
Käynnistys: poljin
Runko ja jousitus
Kaksoiskehto, valmistettu korkealujuuksisesta suorakaide- ja neliöprofiiliputkesta.
Etujarru: 260 mm levy, hydraulikäyttöinen, liukuva jarrusatula
Takajarru: 200 mm levy, hydraulikäyttöinen, liukuva jarrusatula
Jousitus edessä: hydraulisesti vaimennettu teleskooppihaarukka. Liukuputkien halkaisija 40 mm, joustomatka 260 mm.
Jousitus takana: progressiivinen Soft Damp yhdellä vaimentajalla, jousen esijännitys säädettävissä.
Mitat, paino ja tilavuudet
Istuinkorkeus: 93,7 cm
Paino ajovalmiina: 111,5 kg
Polttoainesäiliö: 10,2 litraa (varatankin osuus 2,2 litraa)
Teho ja huippunopeus
Teho: kuristettu 11 kW, täysitehoinen noin 21 kW.
Huippunopeus: kuristettu noin 100 km/h, täysitehoinen noin 120 km/h.
Kiihtyvyys 0-100 km/h: kuristettu noin 14 sekuntia, täysitehoinen noin 8 sekuntia.
Husqvarna SMS 4 125

Husqvarna 125 SMS 4 on nelitahtinen 125-kuutioinen kevytmoottoripyörä, jonka valmistus alkoi 2010. Pyörä valmistetaan Italiassa. Sen joutokäynnin ääni on hiljainen verrattuna aiemman mallin rämisevään ääneen, mutta ajoääni kuulostaa sporttiselta. Painopiste on matalalla, joten sillä voi ajaa hitaasti. Polttoaineen kulutus on keskimäärin 3,2 litraa/100 km.
Tekniset tiedot

Moottori
nelitahtinen, 1-sylinterinen, 124,4 cm³, vesijäähdytys
Puristussuhde: 11,0
Vaihteet: 6
Runko ja jousitus
Runko: teräsputki.
Etujarru: levy
Takajarru: levy
Jousitus edessä: teleskooppihaarukka
Jousitus takana: keinuhaarukka
Mitat, paino ja tilavuudet
Istuinkorkeus: 83 cm
Akseliväli: 145 cm
Paino ajovalmiina: 117 kg
Polttoainesäiliö: 9,5 litraa
Teho ja huippunopeus
Teho: 11 kW
Huippunopeus: noin 110 km/h (pyörän oma mittari)
Hugo Bergroth

Hugo Bergroth vuonna 1932.
Karl Hugo Bergroth (18. toukokuuta 1866 Helsinki – 1. huhtikuuta 1937 Helsinki) oli suomalainen kielitieteilijä ja yliopistonlehtori. Hän vaikutti merkittävästi suomenruotsin kielenhuoltoon.
Henkilöhistoria

Bergrothin vanhemmat olivat kouluylihallituksen ylitarkastaja Julius Efraim Bergroth (1819–1876) ja Charlotta Kristina Barcker. Lääkäri, hyönteistutkija Ernst Evald Bergroth oli hänen veljensä. Hugo Bergroth pääsi ylioppilaaksi Helsingin ruotsalaisesta normaalilyseosta 1884 ja valmistui filosofian kandidaatiksi Helsingin yliopistosta 1888.
Hugo Bergroth toimi aluksi Helsingin yliopiston kirjaston amanuenssina ja Helsingin kaupunginkirjaston hoitajana. Hän oli Helsingin yliopiston ruotsin kielen lehtorina 1893–1934 ja ylioppilastutkintolautakunnan jäsenenä vuodesta 1894. Hän sai professorin arvonimen 1919 ja hänestä tuli Lundin yliopiston kunniatohtori 1918.
Bergroth oli naimisissa vuodesta 1893 Maria Elisabet (Elsa) Fabritiuksen kanssa. Hänen muistoaan vaalii Hugo Bergroth -seura, joka edistää suomenruotsin kielenhuoltoa ja myöntää vuosittain Svenska kulturfondenin kielenhuoltopalkinnon.
Julkaisuja

Finlandssvenska, 1917
Svensk uttalslära, 1924
Aiheesta muualla

Bergroth, Hugo hakuteoksessa Uppslagsverket Finland (2012). (ruotsiksi)
Hopeahietikon leirintäalue

Hopeahietikko, paremmin tunnettu ruotsinkielisellä nimellä Silversand, on leirintäalue Hankoniemen pohjoisrannalla, noin neljän kilometrin päässä Hangon kaupungista. Se on nykyään erityisen suosittu purjelautailijoiden ja perhematkailijoiden keskuudessa.
Leirintäaluetta on vuodesta 2011 ylläpitänyt Ab Cornia Oy. Alueen vieressä sijaitsee myös toiselle omistajalle kuuluva motelli.
Historiaa

Vuosina 1962–1968 leirintäaluetta ylläpiti Suomen Autoklubi. 1960-luvun keskivaiheilla leirintäalueella vieraili noin 20–25 tuhatta ihmistä vuosittain, vilkkaimmin Hangon Regatan aikoihin. Vuoden 1977 kävijämäärä oli 33 500.
Ainakin 1980-luvun keskivaiheilta vuoden 2007 loppuun Silversandin leirialuetta ylläpiti Lomaliitto, jonka ketjuun kuului parikymmentä muutakin suomalaista leirintäaluetta. Lomaliitto teki konkurssin 2009.
Aiheesta muualla

http://www.campingsilversand.fi
Hopeaheinät

| Hopeaheinät |
| --- | --- |
 Hopeaheinä (Corynephorus canescens)  Valokuva: Kristian Peters
Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Yläkaari::  Putkilokasvit Tracheophyta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Yksisirkkaiset Liliopsida
Lahko::  Poales
Heimo::  Heinäkasvit Poaceae
Suku::  Hopeaheinät Corynephorus  P.Beauv.
Katso myös
   Hopeaheinät Wikispeciesissä   Hopeaheinät Commonsissa 
Infobox OKNimi-testi OK: 
Hopeaheinät (Corynephorus) on heinäkasvien (Poaceae) heimoon kuuluva pienehkö kasvisuku. Sukuun kuuluu viisi lajia.
Hopeaheinät ovat monivuotisia, kasvutavaltaan tiiviisti mätästäviä ja yleisväritykseltään vihertäviä heiniä. Lehdet ovat kapeita, ja lehtitupet ovat punertavia. Kieleke on kalvomainen ja teräväkärkinen. Hopeaheinien kukinto on harsu röyhy, jonka tähkylät ovat sivuilta tasaisia ja kaksikukkaisia. Tähkylöiden kaleet ovat pitkähköjä, teräväkärkisiä ja keskenään suunnilleen yhtä suuria. Ulkokale on yksisuoninen ja sisäkale on kolmisuoninen. Ulkohelpeet ovat kalvomaisia, yksisuonisia ja vihneellisiä. Vihne on polvitaitteinen, tyveltä musta ja kärkeä kohti vaaleneva. Keskellä vihnettä on vaaleista karvoista muodostunut rengas.
Suvun lajeista Suomessa on tavattu hopeaheinää (Corynephorus canescens), jota on havaittu muutamilta alueilta eteläisestä Suomesta, viime aikoina Kaakkois-Suomesta. Etelä-Ruotsissa hopeaheinä on jo yleinen.
Lajeja

Corynephorus canescens – hopeaheinä eli mätäshopeaheinä
Corynephorus deschampsioides
Corynephorus divaricatus
Corynephorus fasciculatus
Corynephorus macrantherus
Aiheesta muualla

Finto: Kassu – Kasvien suomenkieliset nimet: Corynephorus
Suomen Lajitietokeskus: Hopeaheinät – Corynephorus
Huunonen

Huunonen on seuraavien suomalaisten henkilöiden sukunimi:
Emil Huunonen (1901–1959), poliitikko, kansanedustaja, ministeri (SDP) ja ammattiyhdistysjohtaja
Seppo Huunonen (1939–2023), elokuvaohjaaja, -käsikirjoittaja, -tuottaja ja kuvanveistäjä.
| --- | --- |
: Tällä täsmennyssivulla luetellaan henkilöitä, joilla on sama sukunimi.
Huss

Yrityksen valmistama Break Dance -laite Frankfurtissa
HUSS Park Attractions GmbH on saksalainen huvipuistolaitteiden valmistaja. Yrityksen valmistamia laitteita Suomessa ovat esimerkiksi Tykkimäen Taifun Kouvolassa, Särkänniemen Take off sekä Troika Tampereella, kauden 2022 jälkeen poistettu Kieputin Linnanmäellä Helsingissä ja entisen Wasalandian Pirat Vaasassa.
Aiheesta muualla

Wikimedia Commonsissa on kuvia tai muita tiedostoja aiheesta .
Yrityksen kotisivu (englanniksi, kiinaksi)
Husqvarna SM 610S

Husqvarna SM 610S on kuutiotilavuudeltaan suurin moottoripyörä Husqvarnan supermoto-mallistossa.
Teknisiä tietoja

nelitahtinen, 1-sylinterinen, 576,00 cm³, nestejäähdytys
Vaihteet: 6
Kytkin: märkä monilevy
Käynnistys: Sähkö
Vetotapa: Ketju
Etujarru: 320mm levy
Takajarru: 220mm levy
Kuivapaino: 142.0 kg
Teho: 38.7 kW
Huippunopeus: noin 170km/h
Kiihtyvyys 0-100 km/h: noin 5 sekuntia
Huikon seisake

Huikon seisake (lyh. Hui) oli seisake Tuusulassa, Helsinki-Riihimäki-radalla. Seisake avattiin 1. kesäkuuta 1949. Seisakkeella pysähtyi viimeisinä vuosinaan Pääkaupunkiseudun lähiliikenteen H- ja T-junat. Henkilöliikenne seisakkeella lakkautettiin 27. toukokuuta 1990 ja kokonaisuudessaan liikennepaikka lakkautettiin 1993.
Aiheesta muualla

Ilmakuva Huikon seisakkeesta vuodelta 1983
Huumorifantasia

Huumorifantasia on fantasiakirjallisuuden alalaji, joka on tyyliltään ja tavoitteiltaan humoristinen. Huumorifantasian tarinat sijoittuvat tavallisesti kuvitteellisiin maailmoihin, ja ne sisältävät usein parodisia viittauksia muihin fantasiakirjoihin. Huumorifantasiaa on kutsuttu joskus myös matalaksi fantasiaksi erotuksena korkeaan fantasiaan, joka on tyyliltään vakavaa. Nykyisin matala fantasia kuitenkin erotetaan omaksi alalajikseen.
Terry Pratchettin Kiekkomaailma-kirjoja pidetään hyvänä esimerkkinä huumorifantasiasta.
Höyrylentokone

Felix du Templen höyrylentokone
Höyrylentokone on lentokone, joka kulkee höyrykoneen avulla. Uskottavimman suunnitelman sellaisen rakentamiseksi esitti ranskalainen Felix du Temple vuonna 1874. Hänen koneensa nousi jalaksilta ilmaan, liiti lyhyen matkaa ja laskeutui turvallisesti maahan, ja näin teki ensimmäisen moottoroidun ilmalennon. Koneen siipiväli oli 13 metriä ja omapaino vain 80 kiloa. Sen runko oli tehty alumiinista.
Aiheesta muualla

Wikimedia Commonsissa on kuvia tai muita tiedostoja aiheesta .
Kortelainen, Kari: Höyrylentokoneen siipien kärkiväli oli 46 metriä ja pinta-ala 420 m2 – ei lentänyt, koska voimanlähde oli liian raskas tekniikka & talous.  12.8.2018. Viitattu 6.10.2018.
Härö, Erkki: Höyrykoneiden avulla lentoon? Suomen Höyrykoneyhdistys.  3.2004. Arkistoitu 30.6.2014. Viitattu 6.10.2018.
Mäkelä, Eeva: Satukuningas aikaansa edellä Tiede -lehti.  3.9.2008. Viitattu 6.10.2018.
Gray, Carroll: Felix du Temple de la Croix, 1823–1890 Flyingmachines.org. Viitattu 6.10.2018.
Hollow Fields

Hollow Fields on Madeleine Roscan luoma kolmiosainen mangasarja.
Juoni

Sarjan päähenkilö on 9-vuotias tuiki tavallinen tyttö Lucy Snow. Hän kirjautuu vahingossa tavallisen ala-asteen sijaan hullujen tiedemiesten jälkikasvulle tarkoitettuun peruskouluun, Hollow Fieldsiin. Koulussa on karmivia oppiaineita, esimerkiksi haudanryöstämistä ja tappajarobottien rakentamista. Jokaisen kouluviikon päätteeksi huonoimmat arvosanat saanut oppilas joutuu tuulimyllyssä pidettävään jälki-istuntoon, josta kukaan ei ole palannut. Lucy päättää selvittää tuulimyllyn arvoituksen ja pelastaa muut lapset. Se ei kuitenkaan ole helppo tehtävä, sillä insinöörit tuntuvat seuraavan Lucya koko ajan.